Nová Dubnica

Nová Dubnica je mesto na Slovensku ležiace v Trenčianskom kraji. Je to 2. najväčšie mesto ilavského okresu po Dubnici nad Váhom. Od roku 2007 je Nová Dubnica oficiálne najmladším novovybudovaným mestom na Slovensku.

Polohopis 
Nová Dubnica sa s rozlohou  nachádza v nadmorskej výške  Tvoria ju dva celky. Časť Nová Dubnica je moderným sídlom mestského charakteru. Vidiecku časť tvoria bývalé obce Veľký a Malý Kolačín, kde žijú obyvatelia v individuálnej bytovej výstavbe.

Na základe územnosprávneho členenia je Nová Dubnica súčasťou Ilavského okresu Trenčianskeho kraja. V rámci okresu má okrajovú polohu. Na severe a severozápade susedí s mestom Dubnica nad Váhom, ktoré je tiež súčasťou okresu Ilava. Ďalej susedí len s obcami Trenčianskeho kraja, a to s obcami Trenčianska Teplá na juhozápade, Trenčianske Teplice na juhu a Omšenie na juhovýchode.

Územie mesta sa nachádza v údolí rieky Váh, v južnej časti Ilavskej kotliny. Nová Dubnica sa môže pochváliť skutočnou raritou – na skalnatej pôde nad mestom rastie v letných mesiacoch poniklec slovenský, pričom ide o najjužnejší výskyt tohto vysokohorského kvetu na Slovensku.

Podľa geomorfologického členenia patrí celé Slovensko do Alpsko-himalájskej sústavy. Nová Dubnica patrí do podsústavy Karpaty, provincie Západné Karpaty, jej územie zasahuje do dvoch subprovincií: Vnútorné Západné Karpaty a Vonkajšie Západné Karpaty. V rámci subprovincie Vnútorné Západné Karpaty patrí do Fatransko-tatranskej oblasti, celku Strážovské vrchy a podcelku Trenčianska vrchovina. V rámci subprovincie Vonkajšie Západné Karpaty patrí do oblasti Slovensko-moravské Karpaty, celku Považské podolie a podcelku Ilavská kotlina.

Časti obce 

Mesto Nová Dubnica má aj mestskú časť Kolačín, ktorá sa skladá z Veľkého a Malého Kolačína.

Ulice

Nová Dubnica 
 NÁMESTIE
 Mierové námestie
 SADY
 Komenského sady
 Pribinove sady
 Sad kpt. Nálepku
 Sady Cyrila a Metoda
 Sad Dukelských hrdinov
 ULICE
 Andreja Sládkoviča
 Boženy Němcovej
 Dlhé diely
 Dubová
 Gagarinova
 Jozefa Gregora Tajovského
 Janka Jesenského
 Jána Kollára
 Jana Nerudu
 Janka Kráľa
 Javorová
 Krátka
 Lipová
 Ludvika Svobodu
 Ľudmily Podjavorinskej
 Ľudovíta Štúra
 Martina Benku
 Maxima Gorkého
 Martina Kukučína
 Májová
 Okružná
 Petra Jilemnického
 Pavla Országha Hviezdoslava
 Partizánska
 Pod Bôrikom
 Pod Dubovcom
 Priemyselná
 Puškinova
 Slnečná
 SNP
 Strážovská
 Svätoplukova
 Svoradova
 Topoľová
 Trenčianska
 Ulica na Hlinách

Kolačín 
 ULICE
 Družobná
 Družstevná
 Farská
 Hrušková
 Jabloňová
 Levanduľová
 Nová
 Odbojárska
 Pod Húštikom
 Slobody
 Šípková
 Višňová

Prírodné pomery

Vodné toky 
Cez Kolačín preteká Kolačínsky potok, ktorý sa tiahne aj okrajovými časťami Novej Dubnice, kde pokračuje do Trenčianskej Teplej. V blízkosti je rieka Váh.

Symboly obce 
Erb Mesta Nová Dubnica pozostáva z červeného štítu a z troch zlatých dubových listov. Mestský erb je znázornený v neskorogotickom slohu.

Mestská zástava a vlajka sa skladá zo šiestich pruhov – tri žlté a tri červené a tieto sa navzájom striedajú. Začínajúci pruh je žltý. Mestská zástava a vlajka má obdĺžnikový tvar ukončený zostrihom tzv. lastovičím chvostom siahajúcim do 1/3 dĺžky vlajky. Pomer strán zástavy a vlajky je 2:3.

Pečať Mesta Nová Dubnica je spravidla tvorená erbom mesta s kruhopisom „Mesto Nová Dubnica“. Mestská pečať sa používa pri slávnostných príležitostiach, napr. udelenie čestného občianstva, na pečatenie významných listín a dokumentov.

Mesto má aj svoju znelku, ktorú skomponoval hudobný pedagóg Štefan Baláž v roku 1982 a venoval ju mestu Nová Dubnica pri príležitosti 30. výročia. Mestská znelka sa stala symbolom mesta v júli 2009.

Dejiny

Mesto 
Mesto malo byť pôvodne len sídliskom pre robotníkov pracujúcich v Závodoch ťažkého strojárstva v Dubnici nad Váhom. Bolo umiestnené päť kilometrov od zbrojovky pre prípad bombardovania. Samotný projekt navrhol architekt Jiří Kroha v duchu socialistického realizmu, ten sa ale podarilo zrealizovať len približne z jednej tretiny. Nové časti nenadväzujú svojím riešením na Krohov projekt. Ide už len o typickú panelákovú výstavbu. Do mesta sa vstupuje zboku, pretože podľa návrhu mal byť vstup riešený novou hlavnou cestou od Dubnice nad Váhom, ústiacou na Mierové námestie, ktorá ale nebola postavená. Služby sú sústredené na námestí, ktoré je po všetkých stranách obkolesené podlubím. Môžeme povedať, že centrum mesta je rozdelené na päť samostatných celkov: Mierové námestie, Sad ktp. Nálepku, Sady Cyrila a Metoda, Komenského sady, Pribinove sady. Tieto sady sú uzavreté dvory pripomínajúce menšie parky vďaka množstvu zelene. So samotnou stavbou mesta sa začalo v roku 1951. Samostatnou obcou sa sídlisko patriace pod samosprávu Dubnice nad Váhom stalo 1. januára 1957, kedy dostalo názov Nová Dubnica. 8. júna 1960 jej bol priznaný štatút mesta.

Architektúra 
Architektúru Novej Dubnice môžeme zaradiť k povojnovej etape výstavby Slovenska. Nová Dubnica bola navrhnutá architektom Jiřím Krohom v roku 1951. Mala byť vzorom plánovitého riešenia bytovej otázky, nebytových priestorov – ideálne fungujúce mesto zasadené do prírodného reliéfu.

Veľa z toho, čo Jiří Kroha naplánoval, sa nestihlo uskutočniť. Napríklad vstup do mesta mal byť z komunikačného uzla zo smeru od závodu ZŤS, do širokej škály vybavenosti mesta mali patriť aj kúpele na mieste súčasného „čínskeho múru“, amfiteáter v teréne kopca Dubovec, gravitačný vodojem a vyhliadková reštaurácia na hrebeni Dubovca, nemocnica (v blízkosti neuskutočnenej komunikácie do Trenčianskych Teplíc), majestátna divadelná budova na mieste súčasného kina Panorex.

Napriek nezrealizovaným už uvedeným návrhom sú obyvatelia o osobe architekta málo informovaní a nedoceňujeme jeho prínos. Mnohí nevieme napríklad aj to, že povojnovú architektúru Slovenska aj v odbornej literatúre reprezentuje práve mesto Nová Dubnica.

Politika

Voľby 
V meste Nová Dubnica sa nachádza 9 volebných okrskov. Od roku 2009 je z toho jeden v Požiarnej zbrojnici v mestskej časti Kolačín, ostatné sú v kine Panorex, v priestoroch II. Základnej školy, Gymnázia sv. Jána Bosca, Centra voľného času, Súkromnej základnej školy, Základnej umeleckej školy a Materskej školy na Komenského sadoch.

Obyvateľstvo 

     Predproduktívny vek  (0 – 14)       spolu     1414
     Produktívny vek      (15 – 54)      ženy 	3391
     Produktívny vek      (15 – 59)      muži 	3972
     Poproduktívny vek    (55+Ž, 60+M) spolu 	3155

Zdroj: ŠÚ; k 31. decembru 2012

Národnostné zloženie

Náboženské zloženie

zdroj: Štatistický úrad , rok 2001

Kultúra a zaujímavosti 
V meste vychádzajú miestne noviny Novodubnické zvesti. O udalostiach z mesta Nová Dubnica a z trenčianskeho kraja monitoruje Televízia Považie.

Kino 
Pre poriadanie kultúrnych podujatí slúži Kultúrne centrum Panorex, v minulosti známe ako Kino Panorex, ktoré bolo prvým panoramatickým kinom na Slovensku.

Múzeá 
 V kine Panorex sa už niekoľkokrát uskutočnila výstava starých gramofónov a rádií pod názvom Historické ucho.
 V kine Panorex sa každoročne koná výstava paličkovanej čipky.

Hudba 
V meste je Základná umelecká škola.

Pýchou mesta je niekoľko umeleckých súborov a skupín, reprezentujúcich mesto nielen na Slovensku, ale i v zahraničí.

Dychový orchester tvoria členovia rôznych vekových kategórií – žiaci základných škôl, študenti stredných a vysokých škôl a tiež pracujúci dospelí, ktorí v tomto orchestri vyrástli. Orchester hrá klasickú koncertnú hudbu aj modernú, upravenú pre dychový orchester. Spolu s mažoretkami je prizvaný na slávnosti a otváracie ceremoniály významných kultúrnych a športových udalostí.

Spevácke a tanečné umenie propaguje Miešaný spevácky zbor Nová Dubnica, gospelový zbor The Gospel family a folklórny súbor Dubinka. Združujú talentované deti a mládež, ktoré sa zúčastňujú na rôznych speváckych a folklórnych festivaloch a sú príjemným spestrením tradičných mestských podujatí.

Od roku 2002 do roku 2010 sa pravidelne konal hudobný festival Novafest.

Stavby 
Nová Dubnica je mladé mesto, ale napriek tomu má významné budovy. Skvostom je budova bývalej základnej školy na Hviezdoslavovej ulici.

Kultúrnym dedičstvom Novej Dubnice je koncept Jiřího Krohu – Mierové námestie a okolité sady, ktoré sú ako jediné postavené podľa tohto konceptu.

Dostavané 
V roku 2008 sa ukončili práce:
 na polyfunkčnom objekte na Trenčianskej ulici, kde stoja teraz dve budovy s bytmi a firmami: ČSOB (do roku 2019), vináreň, drogéria a záhradnícke potreby; budovy majú aj svoje parkoviská
 na hoteli Alfa na ulici Slovenského národného povstania
 na parkovacích miestach a priestoroch pre kontajnery na Trenčianskej ulici.
 V roku 2015 je tesne pred dokončením výjazd pri ČS Oktan na novovybudovaný priemyselný park.

Pomníky 
Na Mierovom námestí sa nachádza slovenský dvojkríž, ktorý bol postavený občanmi k 5. výročiu vzniku samostatného Slovenska v roku 1998. Pri kine Panorex je zasadená lipa a pomník, na ktorom je napísané: „Lipa slovenskej štátnosti 1993“.

Budovy 
Významné budovy v Novej Dubnici:
 Budovy podľa Krohovej koncepcie na Mierovom námestí, Pribinove sady, Sady kpt. Nálepku, Sady Cyrila a Metoda, Komenského sady
 Kultúrne centrum Panorex (do roku 2022 Kino Panorex)
 Budova bývalej základnej školy Hviezdoslavovej, dnešná budova ZUŠ, v ktorej sa nachádza aj arborétum
 tzv. „Slobodárne“ prvé budovy postavené v Novej Dubnici
 Budova bývalej škôlky v Sadoch Cyrila a Metoda
 Kostol sv. Jozefa robotníka a saleziánske stredisko
 Budova mestského úradu
 Dom smútku
 Krytá plaváreň a športová hala

Šport 
Športovým talentom i rekreačným športovcom sú v meste k dispozícii tenisové kurty, futbalové ihrisko, krytá plaváreň, areál minigolfu, počas celého roka je v prevádzke športová hala. Často využívaným športovým objektom je futbalový areál štadióna, kde sa využíva veľké trávnaté ihrisko, škvárové ihrisko a atletická dráha. Tie sa z roka na rok skvalitňujú a slúžia na šport výkonnostný i rekreačný. Najnovšou sportovou plochou je futbalové miniihrisko s umelým trávnikom, ktoré bolo v roku 2005 vybudované v rámci projektu financovaného medzinárodnou futbalovou organizáciou UEFA.

Mesto Nová Dubnica úspešne reprezentujú tenisti, futbalisti, stolní tenisti a pozemní hokejisti. Počas roka sa však uskutočňuje viacero obľúbených športových podujatí, kde si zašportujú nielen aktívny športovci ale i športovci-amatéri.

Medzi deťmi a mládežou sú populárne medziškolské súťaže – tradičným je ľahkoatletický míting pri príležitosti Medzinárodného dňa detí, ktorý sa pre najlepších atlétov končí ocenením primátora mesta.

Dlhoročnou tradíciou sú Medzinárodné cyklistické preteky o pohár primátora mesta Nová Dubnica, ktoré sa tešia vysokej účasti cyklistických nadšencov. Ďalšou pravidelnou športovou udalosťou sú vytrvalostné preteky horských bicyklov vrchmi a údoliami Strážovských vrchov v okolí Novej Dubnice. Ide o maratón, ktorý je zaradený do prestížnej MTB série.

Pravidelné podujatia 
 Ľahkoatletický míting o pohár primátora mesta Nová Dubnica
 Vytrvalostné preteky horských bicyklov vrchmi a údoliami Strážovských vrchov v okolí Novej Dubnice – MTB maratón
 Súťaž o naj jablko Novej Dubnice

Hospodárstvo a infraštruktúra

Doprava 
 Mestom neprechádza žiadny dopravný tranzit. Nová Dubnica je napojená na cestu I/61 a v jej blízkosti je lokalizovaný privádzač na diaľnicu D1.
 Železničná stanica je v Trenčianskej Teplej (vzdialená cca ), ktorá je významným železničným uzlom regiónu.
 V blízkosti mesta je aj letisko v Slávnici a Trenčíne.
 Bezproblémovo funguje spojenie so susednými i vzdialenejšími mestami autobusovou dopravou.

Dôležité firmy 
V súčasnosti sa v meste nachádzajú spoločnosti:
 Enics – priemyselná a medicínska elektronika
 ZTS Elektronika, a. s. – vyrába elektroniku pre riadiace a regulačné systémy
 EVPÚ a. s. – projekčný ústav pre elektronické systémy so štátnou skúšobňou
 NES s.r.o. – výroba výkonovej elektroniky a zariadení pre priemyselnú automatizáciu, Transmetal a. s. – kovovýroba
 ESEX s.r.o. – výroba kuchynského nábytku
 ZTS Mechanic, s.r.o – výroba mechanických komponentov
 E METALL, a. s. – CNC spracovanie plechu do hr. 

Rozširujú sa drobné prevádzky služieb pre obyvateľstvo. V meste sú drobné elektrotechnické spoločnosti, napr. Eling, Kelcom, Q-Nova, RMC.

Školstvo 
 Centrum voľného času
 Materská škola Jilemnického 12/5
 Spojená škola sv. Jána Bosca (MŠ, ZŠ, Gymnázium, SOŠ)
 Súkromná základná škola, Nová Dubnica
 Súkromné centrum špeciálno-pedagogického poradenstva
 Súkromná jazyková škola BS School
 Súkromná základná umelecká škola, Nová Dubnica
 Základná škola Janka Kráľa
 Základná umelecká škola Štefana Baláža

Partnerské obce 
Počas hlavných osláv 50. výročia Novej Dubnice podpísali dohodu o spolupráci zástupcovia Novej Dubnice, talianskeho mesta San Daniele del Friuli a obcí Pruské a Červený Kameň.

Partnerským mestom je moravské mesto Slavičín, v roku 2011 sa partnerským mestom stalo ruské mesto Dubna.

Referencie

Literatúra 
 PhDr. Marián Kvasnička, zost. Mesto Nová Dubnica. (2007) ISBN 978-80-969780-2-1

Iné projekty

Externé odkazy 
  Oficiálna stránka mesta Nová Dubnica
 Magazín o živote v Dubnici a Novej Dubnici 

 
Okres Ilava
Mestá na Slovensku